section_heading: Povezivost
paragraph_text: Galaxy S2 jedan je od prvih Android uređaja koji podržava NFC. S2 ima i MHL (mobilni HDMI) ulaz koji omogućuje povezivanje uređaja s vanjskim zaslonom, kao što je televizor ili monitor. Standardni priključak za punjenje i prijenos podataka je microUSB 2.0, koji se nalazi na dnu uređaja. microUSB ulaz Samsunga Galaxy S2 podržava i USB On-The-Go koji omogućuje spajanje dodatnog hardvera na uređaj, kao što su USB memorije, miševi, tipkovnice, itd. Na vrhu se nalazi 3,5 mm ulaz za slušalice. S2 podržava 802.11n WiFi, Bluetooth 3.0 i FM radio.